Public procurement notice: Contract Notice
Published: 2017-11-25
Buyer: Rádiós Segélyhívó és Infokommunikációs Országos Egyesület
Country: HU
Contract type: Services
Procedure: Open procedure
CPV classification: 72222300: Information technology services | 72260000: Software-related services
Submission deadline: 2018-01-03
Award criteria: The most economic tender

Technical requirements: Vállalkozási szerződés a Hajózási Információs Rendszer korszerűsítéséhez kapcsolódó szoftverfejlesztési feladatok ellátására.
Budapest Főváros Kormányhivatala, Nemzeti Fejlesztési Minisztérium, továbbá a dokumentációban részletezett vidéki helyszínek.
Vállalkozási szerződés a Hajózási Információs Rendszer korszerűsítéséhez kapcsolódó szoftverfejlesztési feladatok ellátására.
A Hajózási Információs Rendszer nélkülözhetetlen szakrendszer a hajózási hatósági szakmai tevékenység támogatásában. A HIR rendszer már jelenleg is több modullal működik, de a kor követelményeihez, a jogi és informatikai környezethez elvárásaihoz igazodó újrafejlesztése szükséges, mely az aktuális technológiákra épít, megbízhatóan használható, könnyen karbantartható és továbbfejleszthető, a Folyami Információs Szolgáltatások egyes elemeivel összekapcsolható és más hatóságok számára jogszabályi felhatalmazás szerint hozzáférhető (megfelelően definiált jogosultsági szintek alapján). További fontos projektcél a lajstrom közhiteles adatbázisának kiépítése, így a kapcsolódó fejlesztések feltételrendszerének megadása.
— A jelenlegi vastag kliens helyett alapvetően a vékony kliens architektúra alkalmazása, ahol a kliensen csupán a megjelenítési réteg található, az erőforrás-igényesebb üzleti logika már a szerveren fut.
— A jelenlegi aktuális programozási technológiák alkalmazása és beépítése a rendszerbe a régi, elavult technológiák helyett.
— Az elavult programelemek (Open Office, Butterfly, stb.) helyett olyan, szabad felhasználású elemek használata, melyek forráskódja elérhető, így lehetővé teszi a saját környezetben történő hibajavítást vagy továbbfejlesztést is.
A felhasználói igények a Folyami Információs Szolgáltatások (továbbiakban: RIS) fejlődésével és a jogszabályok/szabványok változásával együtt jelentkeztek, illetve fejlődtek. Ennek megfelelően szükségessé vált olyan technológiai megoldások és kapcsolódási pontok/interface-ek meglétének frissítése, melyekkel együtt kell működnie – többek között – a RIS rendszerrel is. Ilyenek például:
— Hajósoknak Szóló Hirdetmények (NtS szabvány), (a 416/2007/EK rendeletben foglalt műszaki előírásnak és annak várható módosításának megfelelően).
— Elektronikus hajózási adatszolgáltatás (ERI Reporting), (a 164/2010/EU rendeletben foglalt műszaki előírásnak megfelelően).
— A vízi járművek azonosító adatait tartalmazó elektronikus nyilvántartás (Európai Hajóadatbázis / European Hull Database), (a 2006/87/EK, 2008/87/EK, 2013/49/EU irányelveknek megfelelő módon kezelve).
— Elektronikus navigációs térképek kezelése (a belvízi közlekedésben alkalmazott elektronikus térkép-megjelenítő és információs rendszerre (a belvízi közlekedésben alkalmazott ECDIS) vonatkozó, 909/2013/EU végrehajtási rendelet szerinti műszaki előírásnak megfelelően).
— A belvízi közlekedésben alkalmazott hajóhelyzet megállapító és nyomon követő rendszerre vonatkozó/ Inland AIS, 415/2007/EK rendelet szerinti műszaki előírásnak megfelelően).
A szolgáltatást 5 db intézmény fogja egy időben használni, amelyeknek az egyidejű hozzáférést a nyertes ajánlattevőnek biztosítania kell.
Amennyiben az ajánlati dokumentáció bármelyik része valamilyen gyártmányú, típusú, eredetű dologra, eljárásra, védjegyre, szabadalomra, tevékenységre, személyre, származásra vagy gyártási folyamatra való hivatkozást tartalmaz, az a közbeszerzés tárgyának egyértelmű meghatározása érdekében történt és Ajánlatkérő az azzal egyenértékű teljesítést is elfogadja a 321/2015. (X.30.) Kormányrendelet 46. § (3) bekezdés alapján.

Eligibility requirements: A feltételek felsorolása és rövid ismertetése: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdés szerinti kizáró okok bármelyike fennáll. A 321/2015. (X.30.) Korm. rend. 1.§ (1) bekezdése alapján ajánlattevőnek ajánlatában az ajánlat benyújtásakor a közbeszerzési dokumentumok között rendelkezésre bocsátott egységes európai közbeszerzési dokumentum (a továbbiakban: EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) bekezdés szerinti kizáró okok hatálya alá. Közös ajánlattétel esetén a közös ajánlattevők mindegyikének külön EEKD formanyomtatványt kell benyújtania az ajánlatban. A 321/2015. (X.30.) Korm. rend. 15.§-a alapján az ajánlattevő az ajánlatában az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani az előírt kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában az ajánlattevőnek az ajánlatában a Kbt. 67.§ (4) szerinti nyilatkozatot kell benyújtania. Ha az Ajánlatkérő a Kbt. 69. § (11) bekezdésében foglaltaknak megfelelően közvetlenül hozzáfér a kizáró okok hiányát igazoló adatbázisokhoz, az ajánlattevőknek az EEKD megfelelő részeiben az adatbázisok elérhetőségét is fel kell tüntetni, azon adatbázisok elérhetőségének kivételével, amelyek ellenőrzését a kizáró okok igazolása körében az ajánlatkérő számára a 321/2015. (X.30.) Korm. rendelet előírja. Ajánlattevőknek az EEKD megfelelő részében azt is fel kell tüntetniük, hogy a III. és IV. Fejezet szerinti igazolások kiállítására mely szerv jogosult. Ajánlatkérő a Kbt. 69.§ (4)-(7) szerint jár el a bírálat során. A Kbt. 69.§ (4)-(6) alapján az igazolások benyújtására felhívott gazdasági szereplőnek (ajánlattevőnek) a 321/2015. (X.30.) Korm. rend. 8., 10., 12-14.§ és 16.§ szerint kell igazolnia, hogy nem tartozik a kizáró okok hatálya alá. A kizáró okok tekintetében tett nyilatkozatok keltezése nem lehet korábbi jelen felhívás feladásának napjánál. Irányadó a Kbt. 74. § (1) bekezdése.